|  |  |  |  |  |  |  |
| --- | --- | --- | --- | --- | --- | --- |
|  | | | |  |  | |
| **ΠΡΑΚΤΙΚΗ AΣΚΗΣΗ ΠΑΝΕΠΙΣΤΗΜΙΟΥ ΠΑΤΡΩΝ AK. ΕΤΩΝ 2022-2023 & 2023-2024** | | | | | | |
| **ΤΜΗΜΑ ΑΛΙΕΙΑΣ & ΥΔΑΤΟΚΑΛΛΙΕΡΓΕΙΩΝ**  **ΠΡΟΓΡΑΜΜΑ ΣΠΟΥΔΩΝ (πρώην ΤΕΧΝΟΛΟΓΙΑΣ ΑΛΙΕΙΑΣ & ΥΔΑΤΟΚΑΛΛΙΕΡΓΕΙΩΝ**  **(ΠΡΩΗΝ ΤΕΙ Δ. Ε., ΤΕΤΡΑΕΤΕΣ)** | | | | | | |
| **Επιστημονικά Υπεύθυνος:** | | | ΒΙΔΑΛΗΣ Λ. ΚΟΣΜΑΣ | | | | |
| **Email:** | [kvidalis@upatras.gr](mailto:kvidalis@upatras.gr) | | | | |
|  | |  | | | **17 Ιανουαρίου 2024** | |

**ΑΝΑΚΟΙΝΩΣΗ ΥΠΟΒΟΛΗΣ ΑΙΤΗΣΕΩΝ ΓΙΑ ΣΥΜΜΕΤΟΧΗ ΣΤΟ ΜΑΘΗΜΑ ΤΗΣ ΠΡΑΚΤΙΚΗΣ ΑΣΚΗΣΗΣ**

**ΓΙΑ ΤΟ ΑΚΑΔ. ΕΤΟΣ 2023-2024**

Γνωστοποιείται στις/στους φοιτήτριες/φοιτητές η έναρξη του προγράμματος ***«Πρακτική Άσκηση Πανεπιστημίου Πατρών ακ. ετών 2022-2023 & 2023-2024» με κωδικό MIS 6004520, η οποία συγχρηματοδοτείται από το Ευρωπαϊκό Κοινωνικό Ταμείο (ΕΚΤ) και από Εθνικούς Πόρους μέσω του Επιχειρησιακού Προγράμματος «Ανάπτυξη Ανθρώπινου Δυναμικού & Κοινωνική Συνοχή» (ΠΠ 2021-2027)***.

Στο πλαίσιο αυτού, παρέχεται η δυνατότητα Πρακτικής Άσκησης με αμοιβή (η οποία είναι υποχρεωτική για την απόκτηση του τίτλου σπουδών), σε φοιτητές/φοιτήτριες που πληρούν τις απαραίτητες προϋποθέσεις σύμφωνα με Βεβαίωση της Γραμματείας του Τμήματος.

Για το ακαδημαϊκό έτος **2023-24**, προβλέπεται η δυνατότητα συμμετοχής **επτά (7) φοιτητών/τριών,** οι οποίοι θα έχουν τη δυνατότητα να εργαστούν με πλήρες ωράριο και υποχρεώσεις σε Ιδιωτικούς ή Δημόσιους Φορείς Απασχόλησης, σε θέσεις σχετικές με τα αντικείμενα του Τμήματος σε πανελλήνια κλίμακα.

Η υποχρεωτική διάρκεια της Πρακτικής Άσκησης ορίζεται σε **έξι (6) συνεχόμενους μήνες**

μέσα στο παρακάτω διάστημα:

|  |  |
| --- | --- |
| **Ημερομηνία έναρξης περιόδου Πρακτικής Άσκησης:** | 01-04-2024 |
| **Ημερομηνία λήξης περιόδου Πρακτικής Άσκησης:** | 30-09-2024 |

•Σε επιχειρήσεις του ιδιωτικού τομέα, από το Πρόγραμμα Πρακτικής Άσκησης καταβάλλεται μηνιαίως το ποσόν των 280€ (συμπεριλαμβανομένων των νόμιμων κρατήσεων και ασφαλιστικών εισφορών) και η Επιχείρηση αναλαμβάνει να καταβάλει το υπόλοιπο ποσό έως και τον εκάστοτε ισχύοντα βασικό μισθό μηνιαίως.

•Σε φορείς του Δημόσιου και του ευρύτερου Δημόσιου Τομέα, από το Πρόγραμμα Πρακτικής Άσκησης καταβάλλεται μηνιαίως το ποσόν των 280€ (συμπεριλαμβανομένων των νόμιμων κρατήσεων και ασφαλιστικών εισφορών) και από τον Φορέα Υποδοχής καταβάλλεται το ποσό των 176,08€ μηνιαίως.

**Επισημαίνεται ότι οι φοιτητές δεν μπορούν να κάνουν ΠΑ σε φορείς με νόμιμους εκπροσώπους με τους οποίους έχουν α’ και β’ βαθμό συγγένειας εξ’ αίματος ή εξ’ αγχιστείας.**

**Η προθεσμία υποβολής αιτήσεων συμμετοχής είναι από: 17 Ιανουαρίου 2024 έως 2 Φεβρουαρίου 2024 και ώρα 12:00 μ. (εκπρόθεσμες αιτήσεις θα απορρίπτονται).**

Αναλυτικές πληροφορίες για τις ημερομηνίες, τη διαδικασία αίτησης και το σχετικό έντυπο καθώς και τον τρόπο αξιολόγησης και επιλογής περιγράφονται παρακάτω.

Η Επιτροπή Πρακτικής Άσκησης του Τμήματος ΑΛΙΕΙΑΣ & ΥΔΑΤΟΚΑΛΛΙΕΡΓΕΙΩΝ αποτελείται από τους κάτωθι:

1. Βιδάλης Κοσμάς, Καθηγητής (Επιστημονικά Υπεύθυνος) (Πρόεδρος)
2. Μουτόπουλος Δημήτριος, Αν. Καθηγητής, (Γραμματέας)
3. Πούλος Κων/νος, Επίκουρος Καθηγητής, (Μέλος)

**ΣΗΜΑΝΤΙΚΕΣ ΗΜΕΡΟΜΗΝΙΕΣ**

|  |  |
| --- | --- |
| **17/01/2024.** | Δημοσιοποίηση ανακοίνωσης |
| **02/02/2024** | Λήξη προθεσμίας υποβολής αίτησης συμμετοχής |
| **08/02/2024** | Δημοσιοποίηση των επιλεχθέντων υποψηφίων φοιτητριών/ών |
| **01/04/2024** | Έναρξη Περιόδου Προγράμματος Πρακτικής Άσκησης |
| **30/09/2024** | Λήξη Περιόδου Προγράμματος Πρακτικής Άσκησης |

**ΥΠΟΒΟΛΗ ΑΙΤΗΣΗΣ**

Καλούνται οι φοιτητές που ενδιαφέρονται να πραγματοποιήσουν Πρακτική Άσκηση στα πλαίσια του προγράμματος να αποστείλουν μέσω του Ιδρυματικού τους e-mail, στη Γραμματεία του Τμήματος ([asfasecr@upatras.gr](mailto:asfasecr@upatras.gr)) :

και θέμα «Αίτηση για την Πρακτική Άσκηση» :

1. **Αίτηση Έναρξης Πρακτικής Άσκησης (επισυνάπτεται)**
2. **Βεβαίωση προϋποθέσεων πραγματοποίησης πρακτικής άσκησης (δίνεται από την Γραμματεία του τμήματος)**
3. **Αίτηση χρηματοδότησης από την πράξη *«Πρακτική Άσκηση Πανεπιστημίου Πατρών ακ. ετών 2022-2023 & 2023-2024» η οποία συγχρηματοδοτείται από το Ευρωπαϊκό Κοινωνικό Ταμείο (ΕΚΤ) και από Εθνικούς Πόρους μέσω του Επιχειρησιακού Προγράμματος «Ανάπτυξη Ανθρώπινου Δυναμικού & Κοινωνική Συνοχή» (ΠΠ 2021-2027)*. (επισυνάπτεται)**
4. **Βεβαίωση φορέα απασχόλησης αποδοχής πραγματοποίησης πρακτικής άσκησης (επισυνάπτεται).**

**Προϋποθέσεις συμμετοχής- Κριτήρια επιλογής φοιτητών**

Δικαίωμα συμμετοχής έχουν οι φοιτητές/τριες που βρίσκονται στο 8ο εξάμηνο σπουδών και πάνω. Oι φοιτητές του Τμήματος δύνανται να πραγματοποιήσουν την Πρακτική τους Άσκηση εφόσον έχουν περάσει επιτυχώς 32 (από 40) μαθήματα για τη λήψη πτυχίου.

Στην περίπτωση που ο αριθμός των αιτήσεων είναι μεγαλύτερος των διαθέσιμων θέσεων, η Επιτροπή τις αξιολογεί με κριτήρια:

Α) Το μέσο όρο της επίδοσης των αιτούντων φοιτητών στα δέκα (10) μαθήματα που έχουν επιτύχει την υψηλότερη βαθμολογία (κριτήριο αριστείας) και

Β) Τον αριθμό ECTS που αντιστοιχεί στα μαθήματα που έχουν ολοκληρώσει επιτυχώς (κριτήριο τελειόφοιτου).

Ο συνολικός αξιολογικός βαθμός γίνεται βάσει της σχέσης:

**ΒΑΘΜΟΣ =**

**Σημειώνεται** ότι ο Μ.Ο και τα ECTS εξάγονται αυτόματα από το πληροφοριακό σπουδαστικό σύστημα.

Η μέγιστη δυνατή βαθμολογία που μπορεί να επιτύχει ένας φοιτητής είναι 2.

Σε περίπτωση ισοβαθμίας προκρίνεται ο υποψήφιος/α ο οποίος/α έχει εξετασθεί επιτυχώς στα περισσότερα μαθήματα και με την υψηλότερη βαθμολογία.

Τα ΑΜΕΑ προηγούνται της διαδικασίας και για την μεταξύ τους κατάταξη ακολουθούν τον ίδιο αλγόριθμο αξιολόγησης, όπως περιγράφεται παραπάνω.

**ΕΝΣΤΑΣΕΙΣ**

Οι ενστάσεις υποβάλλονται μέσα σε διάστημα 5 ημερών από την ημερομηνία ανάρτησης των προσωρινών αποτελεσμάτων *(στον* [*ιστότοπο του Γραφείου Πρακτικής Άσκησης του Παν. Πατρών*](https://praktiki.upatras.gr/news-blog/prokirikseis-panepistimiou-patrwn/)*) και στην ιστοσελίδα του Τμήματος* <http://www.asfa.upatras/> ), ηλεκτρονικά στη Γραμματεία του Τμήματος ([asfasecr@upatras.gr](mailto:asfasecr@upatras.gr)), λαμβάνουν αριθμό πρωτοκόλλου και εξετάζονται από την Επιτροπή Ενστάσεων Πρακτικής, η οποία έχει ορισθεί από το Τμήμα.

Στη συνέχεια, θα ακολουθήσει η δημοσίευση των οριστικών αποτελεσμάτων συμμετοχής στην Πράξη, τηρώντας τα μέτρα για την προστασία των προσωπικών δεδομένων των συμμετεχόντων.

**Ο Επιστημονικά Υπεύθυνος της Πρακτικής Άσκησης**του Τμήματος ΑΛΙΕΙΑΣ & ΥΔΑΤΟΚΑΛΛΙΕΡΓΕΙΩΝ

ΒΙΔΑΛΗΣ Λ. ΚΟΣΜΑΣ **Καθηγητής**

**Η παρούσα προκήρυξη θα αναρτηθεί:**

* στην ιστοσελίδα του Προγράμματος: <http://praktiki.upatras.gr/>
* στην ιστοσελίδα του Τμήματος: <http://www.asfa.upatras>/
* και θα τοιχοκολληθεί στη Γραμματεία του Τμήματος